b'\n_START_ARTICLE_\n\xc5\xa0umperk\n_START_SECTION_\nZgodovina\n_START_PARAGRAPH_\nPrvi podatki o mestu so iz leta 1281. Mesto so zgradili nem\xc5\xa1ki kolonizatorji, ki so do teh krajev pri\xc5\xa1li na koncu 13. stoletja. Leta 1293 so si Dominikani na robu mesta zgradili svoj samostan._NEWLINE_\xc5\xa0umperk se je hitro razvijal, predvsem zaradi pridobivanja kovin. Na za\xc4\x8detku 16. stoletja so postali lastniki mesta \xc4\x8dlani \xc5\xbehlatnega rodu \xc5\xbderotinov, ki so ga spremenili v svoj reprezentativni sede\xc5\xbe. Mesto se je gospodarsko razvijalo. Prenovljen je bil mestni grad, po po\xc5\xbearu je bil popravljen samostan in tudi cerkev ter zgrajeno je bilo mestno obzidje. Kasneje so se zaradi gospodarskega razmaha prepirali me\xc5\xa1\xc4\x8dani in grabe\xc5\xbeljiva lastnika Petr ml. in Jan ze \xc5\xbderot\xc3\xadna. Zmagali so me\xc5\xa1\xc4\x8dani in rod \xc5\xbderotinov se je preselil v sosednjo vas Velk\xc3\xa9 Losiny. \xc5\xa0umperk je postal kraljevsko mesto._NEWLINE_V 17. stoletju je mesto oplenila \xc5\xa1vedska armada, potem je pri\xc5\xa1el drug velik po\xc5\xbear (1669) in groze sedemnajstega stoletja so zavr\xc5\xa1ili \xc4\x8darovni\xc5\xa1ki procesi, ki so potekali med leti 1679 \xe2\x80\x93 1694. Med 25 \xc5\xbertvami je bil tudi katoli\xc5\xa1ki duhovnik Kry\xc5\xa1tof Lautner._NEWLINE_Za 18. stoletje je spet tipi\xc4\x8dna ekonomska rast, ki jo podpira zlasti tekstilno podjetje. Na koncu tega stoletja se pojavljajo prve manufakture in material kot damast, pli\xc5\xa1, \xc5\xbeamet in rebrasti \xc5\xbeamet._NEWLINE_Z industrijsko revolucijo so pri\xc5\xa1li tudi bogata\xc5\xa1i in trgovci iz Dunaja, ki so na predmestju ustanovili tekstilne tovarne (med 19. in 20. stoletjem je bilo v mestu 20 velikih ali srednje velikih tekstilnih tovarn) in v centru mesta so gradili pala\xc4\x8de po predlogi takratne prestolnice \xe2\x80\x93 Dunaja. Zato si je \xc5\xa0umperk tudi prislu\xc5\xbeil laskav vzdevek Mali Dunaj._NEWLINE_Na zgodovino dvajsetega stoletja sta imeli negativen vpliv zlasti obe svetovni vojni in njune posledice. Po drugi svetovni vojni se je morala odseliti ve\xc4\x8dina prebivalcev mesta (pripadniki nem\xc5\xa1ke narodnosti), tako kot vsi Nemci iz \xc4\x8ce\xc5\xa1ke.'